Държавен вестник, бр. 19, 2012 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  19
При упражняване на професията се изисква 
маникюрист-педикюристът да спазва правилата 
за здравословни и безопасни условия на труд 
(ЗБУТ); опазва околната среда; спазва техно-
логията на всяка услуга, гарантираща опазване 
здравето на клиента; грижи се за инструментите 
и оборудването; спазва техническите изисквания 
при използването на машини и съоръжения.
Mаникюрист-педикюристът трябва да умее да 
осъществява ефективна комуникация с клиен-
тите, да проявява отговорност, комбинативност, 
дискретност, да има правилна преценка и да 
умее да взема бързо и адекватно решение при 
избор на най-подходящата услуга съобразно 
изискванията и предпочитанията на клиента; 
да умее да създава различни модели на деко-
рации, да проявява творчество и оригиналност 
при художественото оформяне на маникюра и 
педикюра. 
Приятният външен вид и високата обща 
култура са от голямо значение за качеството 
на обслужване на клиентите. Предвид специ-
фиката на професията, особено при работа в 
туристически центрове и круизни кораби, ма-
никюрист-педикюристът трябва да владее на 
необходимото професионално ниво чужд език.
Маникюрист-педикюристът упражнява дей-
ността в салони за красота на обособени 
маникюрни и педикюрни работни места, в 
специализирани маникюр/педикюрни салони, 
на обособени работни станции в търговски 
обекти и круизни кораби или предлага услуга-
та по домовете на клиентите. Местата, където 
се предлагат услугите, трябва да отговарят на 
нормативните изисквания, регламентирани в 
Наредба № 15 от 21 август 1987 г. за хигиенни-
те изисквания за бръснарските, фризьорските 
и козметичните салони, издадена от Минис-
терството на народното здраве и социалните 
грижи – ДВ, бр. 77 от 1987 г.
Работното време на маникюрист-педикю-
ристъа е с нормална продължителност в съот-
ветствие с разпоредбите на Кодекса на труда.
В своята професионална дейност той използва 
следните предмети и средства на труда: козме-
тични продукти, инструменти и оборудване за 
маникюр и педикюр, работно облекло, лични 
предпазни средства.
2.2. Възможности за продължаване на про-
фесионалното обучение
Придобилият втора степен на професионална 
квалификация по професията „Маникюрист-пе-
дикюрист“ може да повишава квалификацията 
си чрез обучение в курсове и семинари, участие 
в конференции, специализирани национални и 
международни изложения, състезания и кон-
курси, работни срещи и други прояви, органи-
зирани от бранша.
2.3. Възможности за професионална реали-
зация съгласно Националната класификация на 
професиите и длъжностите (НКПД – 2011), ут-
върдена със Заповед № РД-01-931 от 27.12.2010 г. 
на министъра на труда и социалната полити-
ка, изм. и доп. със заповеди № РД-01-204 от 
28.02.2011 г., РД-01-426 от 30.05.2011 г. и РД-01-
529 от 30.06.2011 г.
„Маникюрист-педикюристът“ може да постъ-
пи на работа на следните длъжности от НКПД: 
5142-2003 Маникюрист, 5142-2004 Педикюрист.
Придобилите втора степен на професионална 
квалификация по професията „Маникюрист-
педикюрист“ могат да заемат длъжността „Ма-
никюрист-педикюрист“ във всички юридически 
фирми, които предлагат услуги за личността, 
както в Република България, така и в страни-
те – членки на ЕС. 
3. Цели на обучението
3.1. Цели на обучението по общата задъл-
жителна професионална подготовка – единна 
за всички професионални направления
След завършване на обучението по профе-
сията обучаваният трябва да:
• знае и прилага изискванията за здраво-
словни и безопасни условия на труд при пред-
лагането на услуги;
• познава и прилага основните правила за 
безопасна работа със специализираната тех-
ника на работното място, познава и използва 
по предназначение лични предпазни средства;
• знае и прилага изискванията за опазване 
на околната среда; 
• зачита религиозните и културните особе-
ности на клиентите (потребителите), не допуска 
проява на дискриминация по пол, религия, раса 
или вероизповедание;
• познава организацията на фирмата и пра-
вомощията (йерархията) на длъжностните лица;
• познава правата и задълженията си като 
участник в трудовия процес съгласно Кодекса 
на труда;
• познава пазарните отношения, мястото и 
ролята на отделните лица, фирмите, институ-
циите и държавата в тях;
• формира критерии за самооценка и стре-
меж към развитие и повишаване на квалифи-
кацията си.
3.2. Цели на обучението по отрасловата задъл-
жителна професионална подготовка – единна за 
всички професии от професионално направление 
„Фризьорски и козметични услуги“
След завършване на обучението по профе-
сията обучаваният трябва да:
• осигурява безопасността и сигурността на 
потребителите на фризьорски и козметични 
услуги в обекта;
• знае и прилага принципите, правилата 
и изискванията на професионалната етика, 
международните и европейските стандарти за 
работа с козметични продукти и апаратура;
• използва информационните и комуника-
ционните технологии, приложими при пред-
лагането на фризьорски и козметични услуги;
• познава основните процеси на предлаганите 
услуги и използваните уреди и съоръжения в 
прилагането им;
• знае и прилага правилата за използване и 
съхранение на козметични продукти;
• използва правилно професионалната терми-
нология при комуникация с клиенти и с колеги.
3.3. Цели на обучението по специфичната за 
професията „Маникюрист-педикюрист“ задъл-
жителна професионална подготовка